jkorsvik/nowiki_second_scrape_merged huggingface dataset:
Plassen kirke

Plassen kirke er en langkirke fra 1907 i Søre Trysil i Trysil kommune, Innlandet fylke.
Byggverket er i tre og har 250 plasser. Kirken er bygget i dragestil.


== Historie ==

Den første kirken i Plassen ble innviet av biskop Halvor Folkestad 27. august 1879. Det var en åttekantet kirke i laftet tømmer, utvendig kledd med hvitmalt panel. Den hadde 240 sitteplasser. Den var tegnet av arkitekt Jacob Wilhelm Nordan (1824–1892), som var en av Norges mest produktive kirkebyggere.2. juli 1904 ble kirken truffet av lyn, og kirken brant ned til grunnen i løpet av et par timer. Dagen etter skulle det være gudstjeneste i kirken, og sogneprest Opsand med frue og gjester ankom Plassen. Forskrekkelsen var stor da de fikk se den brannherjede tomta. Men prest og menighet samlet seg på kirkebakken, og sognepresten holdt en preken som ble husket lenge av de som var tilstede. Det var en underlig stemning denne søndags formiddagen. Noe av kirkens innbo ble reddet: kirkens kar, alterbordet, døpefonten og flere av gulvteppene. Disse ble oppbevart på nabogården Grønnæs. Kirkeklokkene hadde fått ille medfart, den største var helt ødelagt, den minste var hel, men skadet. I dag står en brannherjet kirkeklokke ved inngangen til kirken og minner om det som skjedde i 1904.
Folk i området satte straks i gang med oppbygging av ny kirke og bare tre år senere var den nye kirken reist og ble innviet og vigslet den 17. juli 1907 av biskop Christen Brun. Kirken ble tegnet av arkitekt Victor Nordan (1862–1933), sønn av Jacob Wilhelm Nordan.
Orgelet ble levert av firma Olsen og Jørgensen. Byggmester var en ved navn Olsen fra Vang. Grunnmuren ble laget i 1905, derfor står dette årstallet på tårnfløyen. Menigheten hadde samlet inn penger til lysekrone, orgel og en del andre gjenstander. En avstøpning av Thorvaldsens vakre og velkjente Kristusstatue, var en gave fra en i menigheten. Til orgelet hadde også Trysil privatbank og Trysil skogkasse gitt bidrag. Til sammen kosten kirken kr. 17 000.
I 1968 kom ny utsmykning på plass, nemlig tre vakre glassmalerier av Bjarne Rundfloen (1920–75), som var en allsidig og anerkjent billedkunstner fra Lutnes.


== Referanser ==


== Litteratur ==
Plassen menighetsråd, Plassen kirke 100 år, Trysil-forlaget 2007, ISBN 978-87-91352-63-3


== Eksterne lenker ==
(no) «Plassen kirke». Kirkesøk. Den norske kirke. 
Foto av den tidligere kirken (åttekantet) Digitaltmuseum
Plassen kirke på Trysil kommunes hjemmesider
«Plassen kirke». Kulturminnesøk. Riksantikvaren – Direktoratet for kulturminneforvaltning.
Sjamgar

Sjamgar var ifølge Bibelen en av dommerne i Israel. Han stod frem etter Ehud. Hans heltegjerning var at han slo i hjel seks hundre filistere med bare en kvegdriverstav. Ellers sies det så å si ingen ting om ham. Ifølge Josefus døde han etter å ha vært dommer bare i ett år.
Sjamgar, sønn av Anat (hebraisk שמגר בן־ענת) er navnet på en eller muligens to figurer i Dommernes bok. Navnet opptrer to ganger; første gang hvor han er identifisert som en av de bibelske dommerne som slo tilbake filisternes angrep på israelske områder, og klarte øyensynlig på egen hånd å drepe 600 av disse med en kvegdriverstav, et formidabelt våpen som tidvis kunne være 3 meter lang. Andre gang navnet nevnes er Debora-kvadet i Dommernes bok, hvor Sjamgar nevnes åpenbart som en av de tidligere herskerne i de dager da vegene var forlatt med reisende som tok omveger og landsbylivet falt sammen.
I motsetningen til beskrivelsene av andre bibelske dommere har den første referansen til Sjamgar ingen innledning, konklusjon, eller noen referanse til lengden av styre. og i den påfølgende teksten kommer direkte etter den foregående fortellingen. I flere oldtidsmanuskripter skjer denne referansen til Sjamgar etter fortellingene om Samson framfor rett etter fortellingen om Ehud på en måte som er fortellermessig sammenhengende. Forskere antar at denne siste posisjonen i teksten er mer i overensstemmelse med den opprinnelige posisjonen.Den dåden som Sjamgar gjør er øyensynlig svært lik den som Sjamma, sønn av Age, som er nevnt i Andre Samuelsbok som en av «de tre mektige», en særskilt krigergruppe knyttet kong David. Forskerne mener det er sannsynlig at det er det samme figuren som nevnes, og at avsnittet i Dommernes bok på det nåværende stedet er et resultat av Sjamgar i den påfølgende (i dens nåværende posisjon) i Debora-kvadet. Begrepet oversatt som kvegdriverstav er en bibelsk hapax legomenon (enkelttilfelle), oversettelsen til norsk ble gjort på grunnlag av Septuagintas oversettelse til gresk.
Den andre referansen til Sjamgar, den i Debora-kvadet, forbinder Sjamgar med lav periode i det israelske samfunnet, og således har en del forskere mistenkt ham for å ha vært en utlending som sørget for opprør i dette samfunnet framfor å ha vært en israelittisk hersker. Fra formen på navnet er det mistenkt at Sjamgar faktisk kan ha vært en hettitter. Et tilsvarende navn opptrer sammen med Sangara, en hettittisk konge av Karkemisj. Det er også tilfelle at Anat var en gudinne i kanaanitisk mytologi og religion, og en sønn av Anat kan således ha vært kun en kongelig tittel. I tillegg er det grunn til mistenke at langt fra å være en israelittisk helt kan Sjamgar faktisk ha vært far til Sisera.


== Referanser ==
Søre Osen kirke

Søre Osen kirke er en langkirke fra 1882 i Trysil kommune, Innlandet fylke. Byggverket er i tømmer og har 220 plasser.
Det ble innviet kirkegård på stedet i 1878. Kirken ble oppført av byggmester Hans Øverby i 1880–82 og innviet den 22. november i sistnevnte år. Den stod umalt utvendig til 1907, og dagens sakristi er fra 1959. Samme år ble det innredet bårerom i kjelleren under sakristiet.
Bjarne Rundfloen laget ny altertavle til kirken i 1964. Den tituleres gjerne «Jesus i Trysilskogen». Orgelet er fra 1981.


== Referanser ==


== Kilder ==
Søre Osen kirke 1882-1982. Trysil: Søre Osen menighetsråd. 1982. 
Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 620. ISBN 82-7527-022-7. 


== Eksterne lenker ==
(no) «Søre Osen kirke». Kirkesøk. Den norske kirke. 
«Søre Osen kirke». Kulturminnesøk. Riksantikvaren – Direktoratet for kulturminneforvaltning. 
Trysil kommune: Søre Osen kirke
Trysil kirkelige fellesråd: Menighetsoversikt Arkivert 1. november 2013 hos Wayback Machine.
Tørberget kirke

Tørberget kirke er en langkirke fra 1933 på Tørberget i Trysil kommune, Innlandet fylke.
Byggverket er i tre og har 150 sitteplasser. Kirken ble innviet i mars 1933 av kronprins Olav og kronprinsesse Märtha. Begivenheten er markert med et tårn på hver side av inngangen til sakristiet, med kongekrone og bokstavene O og M på toppen. Kirken har en altertavle fra 1600-tallet, og i 1974 fikk kirken installert et orgel.
Rundt 420 tryslinger sokner til Tørberget kirke per 2009.


== Referanser ==


== Kilder ==
Tørberget kirke 75 år 1933-2008. Tørberget menighetsråd. 2008. 
Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 620. ISBN 82-7527-022-7. 


== Eksterne lenker ==
(no) «Tørberget kirke». Kirkesøk. Den norske kirke. 
Trysil kommune: Tørberget kirke
«Tørberget kirke». Kulturminnesøk. Riksantikvaren – Direktoratet for kulturminneforvaltning.
Efraim

Efraim (hebraisk: אֶפְרַיִם/אֶפְרָיִם "fruktbar" ) var ifølge Bibelen en sønn av Josef og bror til Manasse. 
Han og broren ble stamfedre til to av Israels stammer, fordi Levi stamme vanligvis ikke regnes med blant de tolv. Efraim fikk et ganske stort område nord for Juda. Stammen spilte en stor rolle i tistammeriket etter delingen av landet.
Borghild Husdal Buhaug

Borghild Husdal Buhaug (født 19. juli 1964 i Orkdal) er en norsk rektor og politiker (Sp). Hun var ordfører i Leksvik kommune 2003–2007, og ble valgt gjennom et valgteknisk samarbeid mellom Senterpartiet, Høyre og Fremskrittspartiet.Hun er cand.mag. fra NTNU og Trondheim lærerhøgskole, og har mastergrad i kunnskaps- og innovasjonsledelse fra Copenhagen Business School. Hun var lærer ved barne- og ungdomsskolen Testmann Minne skole i Leksvik før hun ble ordfører. I 2007 tiltrådte hun som rektor ved Leksvik videregående skole. I 2019 tiltrådte hun som rektor ved Johan Bojer videregående skole, som er en sammenslåing av Leksvik og Rissa videregående skoler og får et nybygg i Vanvikan.Borghild Husdal Buhaug er mor til Bjørnar Buhaug, som i 2019 blir ordfører i Indre Fosen kommune.


== Referanser ==
Brydalen kirke

Brydalen kirke er en langkirke fra 1883 i Tynset kommune, Innlandet fylke. Byggverket er i tømmer og har 100 sitteplasser.


== Litteratur ==
Alf Henry Rasmussen (1993). «Brydalen kirke». Våre kirker. Norsk kirkeleksikon. Kirkenær: Vanebo forlag. s. 613. ISBN 82-75-27022-7. 


== Eksterne lenker ==
(no) «Brydalen kirke». Kirkesøk. Den norske kirke. 
«Brydalen kirke». Kulturminnesøk. Riksantikvaren – Direktoratet for kulturminneforvaltning.
Troja (film)

Troja er en amerikansk historisk krigsdrama og actionfilm fra 2004 regissert av Wolfgang Petersen. Filmen tar utgangspunkt i Homers beretning om Den trojanske krig, som ifølge legenden skjedde en gang mellom mellom 1200 og 1300 f.Kr. Dette var en krig som de greske kongene førte mot byen Troja i Lilleasia etter at prins Paris av Troja flyktet med Helena av Sparta. De ledende rollene spilles av Brad Pitt, Eric Bana og Orlando Bloom.
Troja ble en forholdsvis stor publikumssuksess, både i USA og utenfor. Den oppnådde imidlertid betydelig større suksess utenfor, enn innenfor USA. Den fikk blandet mottakelse fra anmelderne, noe som gjenspeiles i at den har fått 54 % på Rotten Tomatoes.


== Handling ==
En konflikt mellom den greske hæren til kong Agamemnon av Mykene og kong Triopas av Thessalia blir raskt avverget når den store krigeren Achilles, som kjemper for Agamemnon, beseirer Boagrius - Triopas' slåsskjempe. Thessalia slutter seg til Agamemnons løse allianse som består av alle de greske kongedømmene. Prins Hector av Troy og hans yngre bror prins Paris forhandler frem en fredsavtale med Menelaus, konge av Sparta. Paris har imidlertid en affære med Menelaus' kone, dronning Helen. Han smugler henne om bord på deres fartøy, til Hectors store forferdelse. Etter å ha fått vite om dette, møter Menelaus hans eldre bror Agamemnon, og ber om hjelp til med å ta kontroll over Troja.
Agamemnon sier seg enig, fordi å erobre Troy vil gi ham større kontroll over Egeerhavet. Agamemnon får Odysseus, konge av Ithaca, til å overtale Achilles til å bli med dem. Achilles, som misliker Agamemnon, bestemmer seg til slutt for å bli med. I Troy blir kong Priam forferdet når Hector og Paris introduserer Helen, men ønsker henne velkommen og bestemmer seg for å forberede seg på krig. Grekerne invaderer og tar kontroll over Trojan-stranden, i stor grad takket være Achilles og hans soldater. Trojanske og greske soldater møtes utenfor Troja. Paris tilbyr å duellere Menelaus personlig for Helens hånd i bytte for at hele byen blir spart for krig. Agamemnon, som har til hensikt å ta byen uavhengig av utfallet, går med på dette.


== Rolleliste ==


== Referanser ==


== Eksterne lenker ==
(en) Offisielt nettsted 
(en) Troy (film) – kategori av bilder, video eller lyd på Commons 
(en) Troja på Internet Movie Database 
(no) Troja hos Filmfront 
(sv) Troja i Svensk Filmdatabas 
(da) Troja i Danmark Nationale Filminstitut 
(fr) Troja på Allociné 
(nl) Troja på MovieMeter 
(en) Troja på AllMovie 
(en) Troja på Turner Classic Movies 
(en) Troja på Rotten Tomatoes 
(en) Troja på Metacritic
Tylldalen kirke

Tylldalen kirke er en langkirke fra 1736 i Tynset kommune, Innlandet fylke.
Byggverket er i tømmer og har 240 plasser. Bygget ble reist av Karl Brandvold og sønnen Arne. De to bygget også de nå nedrevne kirkene på Tynset og i Alvdal. Tømmerveggene fikk grov bordkleding utvendig i 1756. Innvendig er tømmervegger og himling fullstendig dekket med malte dekorasjoner. Blant annet rosemaling, Christian 6.s monogram og lidelseshistorien fremstilt av Jens Rasmussen Sandberg. Dekorasjonene var lenge tildekket, men bel avdekket av Domenico Erdmann og Ola Seter. Alvdal og Kvikne kirker har lignende dekorasjoner og trolig står samme kunstner bak. Altertavlene er barokk og tradisjonell for den tiden. Et opprinnelig korskille ble fjernet i 1785.

		
		
		


== Referanser ==


== Eksterne lenker ==
(no) «Tylldalen kirke». Kirkesøk. Den norske kirke. 
Tynset kirkelige fellesråd
3D-omvisning i kirken hos fellesrådet
Tynset kommune
«Tylldalen kirke». Kulturminnesøk. Riksantikvaren – Direktoratet for kulturminneforvaltning.
Gravberget kirke

Gravberget kirke er en kirke bygd i en vifteplan fra 1955 i Våler kommune, Innlandet fylke.
Kirken ble gitt av Borregaard AS som gave til befolkningen i bygda Gravberget. Borregaard Skoger eier omtrent alt av skog i området, og de fleste som bodde i Gravberget jobbet på tidligere for firmaet. Kirken er av Life kåret til et av de ti mest særpregede kirkebygg i verden.
Kirken er formet som et grantre, og er en slags moderne stavkirke. Arkitekt bak kirken er Magnus Poulsson som kanskje er mest kjent for å ha tegnet Oslo rådhus Han sa følgende om kirken: «I sitt uttrykk skal det være noe opphøyet over et guds hus. For innerst inne bærer det i seg alle tiders og slekters drøm om en himmel.»
Kirken er spesiell på mange måter. På alteret står skulpturen Maria med barnet, skapt av Arnold Haukeland. Slike madonnafigurer er vanlig i katolske kirker, men Gravberget kirke skal være den eneste lutherske kirke med et slikt symbol på alteret.Selve kirkerommet ble malerisk utsmykket av de to kunstnerne Torstein Rittun (1929–) og Dag Frogner (1929–), som da var nyutdannet. Et av maleriene forestiller en kristusfigur med himmelvelvingen som bakgrunn. Det fortelles at de opprinnelig hadde malt Jesus på korset, men arkitekten likte ikke det, han ville ikke ha et symbol på død i kirken. Dermed ble maleriet endret til Jesu himmelfart, men med utstrakte armer som om han var korsfestet.
Kirken har 154 sitteplasser, og ble vigslet 30. oktober 1955 av biskop Kristian Schjelderup.


== Litteratur ==
Einar Dale og Jiri Havran (2008). «Gravberget kirke. Grantreet». Kirker i Norge, bind 6: Modernismen. 1900-tallet. Oslo: ARFO. s. 94–101. ISBN 978-82-91399-12-6. 
Alf Henry Rasmussen (1993). «Gravberget kirke». Våre kirker. Norsk kirkeleksikon. Kirkenær: Vanebo forlag. s. 628. ISBN 82-75-27022-7. 


== Eksterne lenker ==
(no) «Gravberget kirke». Kirkesøk. Den norske kirke. 
«Gravberget kirke». Kulturminnesøk. Riksantikvaren – Direktoratet for kulturminneforvaltning.
Risberget kirkesal

Risberget kirkesal er et gudshus fra 1862 i Våler i Innlandet fylke. Den egentlige kirkesalen er byggets andre etasje; første etasje er ikke vigslet som kirkebygg. Per 2021 er dette den eneste kirkesalen som fortsatt er i bruk i Norge.Byggverket er av tømmer og har 60 plasser. Noen hundre meter unna ligger Risberget gravlund.Bygningen består av to etasjer, der første etasje ble benyttet som skole og leilighet for skolens lærer, mens andre etasje ble innviet av den lokale sognepresten til kirkelige handlinger.I 1899 stod et nyreist klokkehus ferdig ved siden av kirken, og et par år senere var en ny kirkeklokke på plass i klokkehuset.I anledning kirkesalens 150-årsjubileum i 2013 ble boken Skogfolkets katedral – Risberget kirkesal 150 år lansert. Den var skrevet av Trond Burud.


== Referanser ==


== Eksterne lenker ==
Våler kirkelige fellesråd
«Risberget kirkesal». Kulturminnesøk. Riksantikvaren – Direktoratet for kulturminneforvaltning.
Furuly kapell

Furuly kapell var et kapell fra 1966 i Askøy kommune i Vestland fylke. Kapellet hadde 48 plasser.
I 2010 ble kapellet avvigslet, og bygget der kapellet var, er avhendet til kommunen.


== Referanser ==


== Litteratur ==
Alf Henry Rasmussen (1993). «Furuly kapell». Våre kirker. Norsk kirkeleksikon. Kirkenær: Vanebo forlag. s. 378. ISBN 82-75-27022-7.
Strusshamn kirke

Strusshamn kirke er en kirke bygd i en vifteplan fra 1969 i Askøy kommune i Vestland fylke. Den ble kraftig utbygd i 2009, og fikk da en kontorfløy, flere møterom og to nye kirkesaler.


== Historie ==
Strusshamn fikk sin første kirke i 1741, da Askøy og Laksevåg ble skilt ut fra Domkirkens prestegjeld. Kirken som da ble bygd var en sparsommelig kirke som ble beskrevet som en «uunseelig landsens kirke». Den hadde 238 sitteplasser og 63 ståplasser. Kirken lå ved foten av Kirkefjellet, og var 29,5 alen lang, 14,5 alen bred og 7,5 alen høy. 8. september 1861 hadde man den siste gudstjenesten i kirken. Samme kveld begynte det å brenne i kornmøllen som lå bare 21 alen fra kirken, og begge bygningene brant ned. Blant prestene i denne kirken var Johan Ernst Welhaven, faren til dikteren Johan Sebastian Welhaven. Han gjorde tjeneste i kirken fra 1820 til 1828.Man startet umiddelbart arbeidet med å bygge en ny kirke. Den ble lagt på samme tomt som dagens kirke ligger. Den nye kirken ble tenget av arkitekt Georg Andreas Bull, broren til den mer kjente Ole Bull. Kirken stod ferdig i 1864, og ble vigslet av biskop Peder Hersleb Graah Birkeland 30. september. Dette var en korskirke med hele 727 sitteplasser. Man hadde berget ut noen gjenstander fra den gamle kirken, og disse ble flyttet til den nye. Dette var  blant annet to lysekroner i messing, en kalk og disk i sølv, to apostelfigurer og en messehakel. Altertavlen ble malt av Johan Ludvig Losting. Kirken ble pusset kraftig opp i 1920, og fikk da elektrisk strøm. Den hadde fire ulike orgel. Det tredje orgelet, som stod i kirken fra 1914 til 1964 ble flyttet til Ask kirke, hvor det fremdeles står. Den siste oppussingen ble gjort til hundreårsjubileet i 1964. 30. januar 1966 brant også denne kirken ned til grunnen. Man fikk bare reddet ut noen få ting, blant disse to lysestaker og dåpsfatet og dåpskannen som i dag er i bruk i den tredje kirken i Strusshamn. På kanten av dåpsfatet har det blitt inngravert «Reddet fra Strusshamn kirke som brente 29-1-1966».

		
Det ble igjen bygd en ny kirke i Strusshamn. Denne ble vigslet av biskop Per Juvkam 11. mai 1969. Denne kirken ble kraftig utbygd i 2009, med en kontorfly, et innvendig atrium og to menighetssaler.


== Referanser ==


== Litteratur ==
Anne Marta Hoff: Strusshamn kyrkje i «Norges kirker»


== Eksterne lenker ==
(no) «Strusshamn kirke». Kirkesøk. Den norske kirke. 
Strusshamn kirke hos DIS-Norge
Askøy kirkelige fellesråd
«Strusshamn kirke». Kulturminnesøk. Riksantikvaren – Direktoratet for kulturminneforvaltning.
Austevoll kirke

Austevoll kirke (Storebø kirke) er en langkirke på Storebø i Austevoll kommune, Vestland fylke.
Austevoll har hatt kirke siden middelalderen. En stavkirke stod på Sandtorv, og en tømmerkirke fra 1635 stod der Hundvåkøy kirke står nå. Kirken ble tegnet av Hans Heinrich Jess og oppført av byggmester Mons Skare i 1890. Innvielsen skjedde 22. januar året etter.


== Litteratur ==
Rasmussen, Alf Henry (1993). «Austevoll kirke, Storebø». Våre kirker. Norsk kirkeleksikon. Kirkenær: Vanebo forlag. s. 377. ISBN 82-7527-022-7. 


== Eksterne lenker ==
(en) Austevoll kirke – kategori av bilder, video eller lyd på Commons 
(no) «Austevoll kirke». Kirkesøk. Den norske kirke. 
Austevoll kyrkje i «Norges kirker»
«Austevoll kirke». Kulturminnesøk. Riksantikvaren – Direktoratet for kulturminneforvaltning.
Bekkjarvik kirke

Bekkjarvik kirke er en langkirke fra 1898 i Austevoll kommune, Vestland fylke.
Byggverket er i tømmer og har 180 plasser.


== Litteratur ==
Arne Eide (1998). Bekkjarvik kyrkje gjennom tidene. Festskrift til hundreårsdagen 1898–1998. Austevoll sokneråd. 
Anne Marta Hoff og Ola Storsletten: Bekkjarvik kapell (Norges kirker)
Alf Henry Rasmussen (1993). «Bekkjarvik kapell». Våre kirker. Norsk kirkeleksikon. Kirkenær: Vanebo forlag. s. 377. ISBN 82-75-27022-7. 


== Eksterne lenker ==
(en) Bekkjarvik kirke – kategori av bilder, video eller lyd på Commons 
(no) «Bekkjarvik kirke». Kirkesøk. Den norske kirke. 
«Bekkjarvik kirke». Kulturminnesøk. Riksantikvaren – Direktoratet for kulturminneforvaltning.
Hundvåkøy kirke

Hundvåkøy kirke er en kirke med rektangulær form i Austevoll kommune i Hordaland.
Kirken står på det gamle kirkestedet for Austevoll kirke, der gamlekirken ble revet i 1890–91. Kirken ble tegnet av Planconsult a/s, oppført i 1989–90 og innviet i 1990. I tillegg til kirkesal inneholder bygget sakristi og div. andre birom. Bygget blir i dag titulert som kirke av fellesrådet.På kirkegården står et eldre båre- og klokkehus, men klokken er overført til kirkens takrytter.


== Referanser ==


== Litteratur ==
Rasmussen, Alf Henry (1993). «Hundvåkøy kapell». Våre kirker. Norsk kirkeleksikon. Kirkenær: Vanebo forlag. s. 377. ISBN 82-7527-022-7. 


== Eksterne lenker ==
(en) Hundvåkøy kirke – kategori av bilder, video eller lyd på Commons 
(no) Hundvåkøy kapell i «Norges kirker»
(no) Austevoll kirkelige fellesråd
«Hundvåkøy kirke». Kulturminnesøk. Riksantikvaren – Direktoratet for kulturminneforvaltning.
Møkster kapell

Møkster kapell er et kapell på øya Møkster i Austevoll kommune i Vestland fylke.Byggverket er i mur og tre og har 76 sitteplasser. Det ble oppført i 1983 og innviet til kirkelige handlinger i 1989. Kapellet står på en kirkegård som ble anlagt ved tillatelse gitt i 1909, samme år som gravplassen på middelalderkirkestedet, litt lenger nord på øya, ble nedlagt.


== Referanser ==
Møkster kirke

Møkster kirke er en langkirke fra 1892 ved Kvalvågen på øya Stolmen i Austevoll kommune i Vestland fylke.
Byggverket er i tømmer og har 320 plasser.
Det er kirkegård et par hundre meter sørøst for kirken.


== Tidligere kirker ==
Møkster har hatt kirke siden middelalderen. De tidligere kirkene stod på øya Møkster. Den gamle kirkegården ble nedlagt i 1909, og samtidig ble det anlagt ny kirkegård lenger sør på øya. Der står Møkster kapell.


== Referanser ==


== Litteratur ==
Anne Marta Hoff og Ola Storsletten: Møkster kyrkje (i «Norges kirker»)
Alf Henry Rasmussen (1993). «Møkster kirke, Stolmen». Våre kirker. Norsk kirkeleksikon. Kirkenær: Vanebo forlag. s. 378. ISBN 82-75-27022-7. 


== Eksterne lenker ==
(en) Møkster kirke – kategori av bilder, video eller lyd på Commons 
(no) «Møkster kirke». Kirkesøk. Den norske kirke. 
Møkster kirke på DIS-Hordaland
«Møkster kirke». Kulturminnesøk. Riksantikvaren – Direktoratet for kulturminneforvaltning.
Storekalsøy kirke

Storekalsøy kirke er en arbeidskirke fra 1976 i Austevoll kommune i Vestland fylke.
Byggverket er i tre, har preg av en stavkirke og har 250 plasser.
Den gamle kirken brant i 1974.
Kirken ligger på sørsiden av fylkesvei 156, mens gravplassen ligger litt nord for fylkesveien.


== Litteratur ==
Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 376. ISBN 82-7527-022-7. 


== Eksterne lenker ==
(en) Storekalsøy kirke – kategori av bilder, video eller lyd på Commons 
(no) «Storekalsøy kirke». Kirkesøk. Den norske kirke. 
Storekalsøy kapell i «Norges kirker»
Austevoll menighet – Storekalsøy kyrkje
Bara Hos Dig

Bara Hos Dig er et konsertalbum fra Livets Ord utgitt på Livets Ords Förlag 2005, men innspilt høsten 2004.
Alle låtene på plata er komponert og skrevet av Harald Høidahl, bortsett fra tittelsporet «Bara hos Dig» (Ulf Christiansson) og «Så länge hjärtat slår» (John Amato «As Long As I Have Breath»). 


== Medvirkende ==


=== Musikere ===
Harald Høidahl (vokalist, keyboard),
Simon W. Høidahl (gitar),
Anders Eckeborn (gitar),
Richard Forsell (bass),
Bjørnar Pettersen (trommer)


=== Produksjon ===
Produsent og arrangør: Harald Høidahl
Tekniker: Kjell Lundstrøm
Miks: Kjell Lundstrøm & Harald Høidahl